Éjjel a csapszékben
Itt a csapszékben egymagamban ülnék,
de vélem a Gond és az Egyedüllét.
Mécsem kilobban s lelkem úgy mulat,
hogy hallgatok egy árva vadludat.
... Hajnalba rossz álomból rettenek fel.
Egy otthoni, egy év előtti hírlap
cikkét betűzgettem, hogy hátha hírt ad,
aztán soká babrálgatom kezemmel
s eszembe jut folyónk a holdsugárba,
kapunk előtt egy fáradt, régi bárka.
Versek